Manólis Andrónikos

Manólis Andrónikos () (23. lokakuuta 1919 – 30. maaliskuuta 1992) oli kreikkalainen arkeologi ja Thessalonikin Aristoteles-yliopiston professori. Andrónikos on kuuluisa löydöksistään Verginasta. Vuonna 1977 hän kertoi löytäneensä Makedonian kuninkaan Filippos II:n avaamattoman haudan Verginan arkeologiselta alueelta. Andronikoksen löydökset olivat myöhemmin osa kiertävää näyttelyä ”Aleksanteria etsimässä”, jota esitettiin neljässä Yhdysvaltojen kaupungissa 1980–1982. Vaikka Andrónikoksen löydöt ovatkin joka tapauksessa arkeologisesti merkittäviä, historioitsijat eivät kuitenkaan ole päässeet yhteisymmärrykseen siitä, onko hauta todella Filippos II:n.

Arkeologit
Kreikkalaiset tieteilijät
Professorit
Vuonna 1919 syntyneet
Vuonna 1992 kuolleet